Aanklagte teen UJ-beskuldigdes laat vaar | Maroela Media
Volgens hul regsverteenwoordiger, Heetesh Patesh, het die Nasionale Vervolgingsgesag (NVG) die aanklagte voorlopig teruggetrek vir verdere ondersoek. Die groep bestaan uit 33 studente van UJ, 13 studente van die Universiteit van die Witwatersrand (Wits) en 95 werknemers. Hulle is almal Vrydag in hegtenis geneem nadat hulle glo 'n hofbevel verontagsaam het wat hulle verbied om naby die kampus te betoog.
Die betogers is oornag by die Brixton-polisiestasie aangehou, maar Saterdag op waarskuwing vrygelaat. Die betogings teen die uitkontraktering van dienste by UJ het verlede week ondersteuning van studente gekry.
Intussen het Ihron Rensburg, die instansie se visekanselier, Nehawu en ander werkerverteenwoordigers Sondag 'n ooreenkoms onderteken dat dienste wat voorheen uitgekontrakteer is, intern bekom sal word.
Die ooreenkoms bepaal ook alle partye moet hul samewerking aan 'n taakspan van die universiteit gee, wat dringend 'n plan vir die interne verkryging van dienste moet ontwikkel. Die taakspan sal na verwagting voor die einde van die jaar hierdie plan finaliseer.
Daar gaan absoluut niks van kom nie. Die skade wat aangerig is gaan maar net eenvoudig onder die mat ingevee word. Hierdie is maar net die begin van die einde.
GES, jy is so reg ou maat! Nie net dit nie hulle organiseer die goed!
Die vrylatings opdrag kom van die lot in die boonste gestoeltes in die anc want anders mag hulle stemme verloor ,ons sal maar weer vir die skade betaal
Dit is nou al n speletjie wat die ANC speel dit net vir politieke doeleindes. Vir n paar rand gaan sit hulle net vir n paar dae in die tronk, glo nie eers op polisie rekord geplaas nie.
Van wanneer af is Universiteit verpligtend, jy studeer omdat jy wil en dit kan bekostig. Hoekom moet dit verniet wees. Gaan hulle my man se geld -+ R24 000.00 wat hy betaal het vir sy LLB die afgelope 3 jaar ook vir hom terug gee. Wonder maar net.